Оҭар Хәынҵариа ихьӡ зху жәлар ринструментқәа роркестр аҧҵоуп
Аҟәа. Ҧхынҷкәын 26. Аҧсныпресс. Аҧсны акультуреи аҭоурыхтә-культуратә ҭынхақәа рыхьчара аминистр Ельвира Арсалиаҧҳа лнапы зҵалҩыз ақәҵара инақәыршәаны, Аҳәынҭқарратә Усбарҭа “Р. Гәымба ихьӡ зху Аҧснытәи аҳәынҭқарратә филармониа” абазаҿы О. Хәынҵариа ихьӡ зху жәлар ринструментқәа роркестр аҧҵоуп. Абри атәы аанацҳауеит Аминистрра апресс-маҵзура.
Ақәҵара инақәыршәаны, иарбоу аоркестр “амилаҭтә традициақәеи ақьабзқәеи афольклори реиқәырхареи рыҿиареи рзы” иаҧҵоуп.